"Se pregătește un mare haos". Mii de luptători ruși au ajuns în zece baze din Libia, stârnind îngrijorări cu privire la planul Moscovei
Rusia și-a consolidat prezența militară în Libia în ultimele luni, arată o investigație comună realizată de publicația independentă Verstka și proiectul All Eyes on Wagner. Libia este în război civil de la căderea lui Muammar Gaddafi în 2011, iar Rusia a fost acuzată că se amestecă în conflict, scrie site-ul Meduza. Acum, se pare că Kremlinul trimite mai multe echipamente militare în Libia și în regiunea din jur și redistribuie trupe deghizate în mercenari, împreună cu recruți din gruparea Wagner în Africa.